Jabuli 100
Gilwogo dano pi miyo pwoc bot Lubaŋa
1Wuwer ki dwan me yomcwiny bot Rwot,
wun lobo ducu!
2Wuti bot Rwot ki yomcwiny,
wubin i nyime ki wer!
3Wuŋe ni Rwot en Lubaŋa!
En aye oketowa, wan wa danone,
wan jone dok romi ma en kwayogi.
4Wudony i dog gaŋ mere ki pwoc,
ki i dyekal mere kun wupake,
wupwoye, wupwo nyiŋe!
5-Pien Rwot ber;
mar mere ma pe lokke bedo nakanaka,
ki ada mere bedo nakanaka bot yalwak ducu.